Pròiseact nan Ealan

’S e Pròiseact nan Ealan (PNE) buidheann leasachaidh nàiseanta nan ealan Ghàidhlig an Alba.

Am buidheann
Stèidhichte ann an 1987, ’s e companaidh earranta neo-phrothaideach (àireamh companaidh: SCO166105) agus buidheann carthannais clàraichte (àireamh carthannais: SCO24912) a tha ann am PNE. Tha PNE a' fastadh 5 luchd-obrach làn-ùine aig an àm seo, a tha a' faighinn taic airson pròiseactan sònraichte bho luchd-obrach neo-cheangailte agus saor-thoileach ma bhios feum aca air.

Tha am buidheann air a stiùireadh le bòrd stiùiridh air a bheil uallach airson co-dhùnaidhean aig ìre àrd a dhèanamh agus stiùireadh iomlan na buidhne a riaghladh. ’S e amas PNE gur e am buidheann ro-innleachdach airson leasachadh nan ealan Ghàidhlig agus gum bi e dìoghrasach mu bhith ag adhartachadh cho cudromach ’s a tha cànan agus cultar na Gàidhlig ann an Alba ùr, beòthail agus misneachail.

Tha iad stèidhichte ann an Steòrnabhagh an Eilean Leòdhais, agus ged a tha a' mhòr-chuid raon-dleastanais aca stèidhichte an Alba, tha an obair gu tric gan toirt nas fhaide air falbh gu dùthchannan eile san Roinn Eòrpa, Canada agus na Stàitean Aonaichte. Tha iomairtean PNE air iomadh duais a chosnadh thar nan 10 bliadhna mu dheireadh.

Pròiseactan
Am measg nam pròiseactan soirbheachail aca, tha:
Fèisean nan Gàidheal
Ceòlas
'S math sin
Cuimhneachan nan Gaisgeach
Hiort
Leabhar Mòr Na Gàidhlig
Na Mo Chuid Aodaich

 Ceanglaichean dhan taobh a-muigh 
 Làrach-lìn aig Pròiseact nan Ealan
 Leabhar Mòr Na Gàidhlig
 BBC Naidheachdan 2015-11-19: PNE a' dol à bith
 BBC Naidheachdan 2015-11-23: Staing PNE (aithris labhairteach)

Roinn-seòrsa:Buidhnean Gàidhlig
Roinn-seòrsa:Eilean Leòdhais